Σαρλότ σοκολάτα
Πλούσια κρέμα σοκολάτα-ρούμι, κυκλωμένη από σαβουαγιάρ, σε τραγανή βάση πραλίνας. Από πάνω τριμμένη κουβερτούρα. Φτιάξτε την αυτή τη σαρλότ, θα κάνει θραύση.
5 αυγά, χωριστά οι κρόκοι από τα ασπράδια, 150 γρ. ζάχαρη λευκή, κρυσταλλική + λίγη ακόμα για το πασπάλισμα , 220 γρ. αλεύρι μαλακό , 1/2 κουτ. γλυκού μπέικιν πάουντερ, 2 αυγά , 55 γρ. ζάχαρη λευκή, κρυσταλλική , 10 γρ. φύλλα ζελατίνας , 45 γρ. γάλα εβαπορέ , 85 γρ. νερό , 135 γρ. σοκολάτα κουβερτούρα, ψιλοκομμένη, 50 γρ. μαύρο ρούμι, 200 γρ. κρέμα γάλακτος με 35% λιπαρά, χτυπημένη σε σαντιγί, 175 γρ. δημητριακά (corn flakes), θρυμματισμένα, 150 γρ. πραλίνα φουντουκιού έτοιμη του εμπορίου (όχι τύπου μερέντα), ή σπιτική* , 90 γρ. σοκολάτα γάλακτος, ψιλοκομμένη, τριμμένη σοκολάτα , κουβερτούρα κακάο
Για να φτιάξουμε σαρλότ σοκολάτα, ξεκινάμε με τα σαβαγιάρ.Προθερμαίνουμε τον φούρνο στους 180°C και στρώνουμε τη λαμαρίνα του φούρνου με λαδόκολλα. Στον κάδο του μίξερ χτυπάμε σε μεσαία ταχύτητα με το σύρμα, τα ασπράδια και τη ζάχαρη μέχρι να σχηματιστεί μια σφιχτή μαρέγκα. Προσθέτουμε τους κρόκους και συνεχίζουμε το χτύπημα, μέχρι να ενσωματωθούν.Ρίχνουμε το αλεύρι και το μπέικιν πάουντερ και ανακατεύουμε με μια μαρίζ μέχρι να σχηματιστεί μια ομοιογενής ζύμη.Αδειάζουμε τη ζύμη σε σακούλα ζαχαροπλαστικής με κορνέ Νο 10 και σχηματίζουμε πάνω στη λαδόκολλα περίπου 35 μπαστουνάκια, μήκους περίπου 10 εκ.Πασπαλίζουμε με λίγη κρυσταλλική ζάχαρη και τα ψήνουμε για περίπου 15-18 λεπτά, μέχρι να σφίξουν και να ροδίσουν πολύ ελαφρά.Ξεφουρνίζουμε και τα αφήνουμε να κρυώσουν και να γίνουν τραγανά.Μουλιάζουμε τα φύλλα ζελατίνης για περίπου 10 λεπτά σε κρύο νερό να μαλακώσουν.Λιώνουμε τη σοκολάτα σε μπεν μαρί (δηλαδή, βάζουμε τη σοκολάτα σε ανοξείδωτο μπολ, το οποίο στερεώνουμε σε μια μικρή κατσαρόλα με λίγο νερό που βράζει).Παράλληλα, σε ένα κατσαρολάκι ζεσταίνουμε το γάλα με το νερό μέχρι να αρχίσει να φουσκώνει. Αποσύρουμε από τη φωτιά. Στύβουμε με τα χέρια μας τις ζελατίνες, τις ρίχνουμε στο ζεστό γάλα και ανακατεύουμε να λιώσουν.Στον κάδο του μίξερ χτυπάμε τα αυγά με τη ζάχαρη μέχρι το μείγμα να αφρατέψει.Προσθέτουμε το μείγμα του γάλακτος και τη λιωμένη σοκολάτα και ανακατεύουμε. Ρίχνουμε τη σαντιγί και το ρούμι και ανακατεύουμε απαλά μέχρι να σχηματιστεί μια ομοιογενής κρέμα.Βάζουμε ένα αντικολλητικό τηγάνι να κάψει στη φωτιά και ρίχνουμε σιγά σιγά τη ζάχαρη μέχρι να καραμελώσει. Προσθέτουμε τα φουντούκια (να είναι ζεστά) και ανακατεύουμε για 1-2 λεπτά, έως ότου καλυφθούν καλά με την καραμέλα.Τα απλώνουμε αμέσως σε μια λαδόκολλα. Τα αφήνουμε να κρυώσουν καλά και τα πολτοποιούμε στο μπλέντερ μέχρι να γίνουν κρέμα.Λιώνουμε τη σοκολάτα σε μπεν μαρί (δηλαδή σε ανοξείδωτο μπολ, το οποίο στερεώνουμε σε μια μικρή κατσαρόλα με λίγο νερό που βράζει).Προσθέτουμε τα 150 γρ. πραλίνα και ανακατεύουμε.Τέλος, ρίχνουμε στο μείγμα τα δημητριακά και ανακατεύουμε απαλά.Σε μια πιατέλα σερβιρίσματος τοποθετούμε ένα τσέρκι διαμέτρου 22 εκ. Αν δεν εφαρμόζει καλά στον πάτο, το κλείνουμε στο κάτω μέρος με αλουμινόχαρτο.Απλώνουμε την τραγανή βάση πραλίνας μέσα στο τσέρκι και την πιέζουμε προς τα κάτω, ώστε να σχηματίσει μια ισόπαχη βάση. Ρίχνουμε την κρέμα σοκολάτα – ρούμι από πάνω και βάζουμε το τσέρκι στο ψυγείο για περίπου 3 ώρες, μέχρι να σταθεροποιηθούν οι στρώσεις.Βγάζουμε από το ψυγείο, αφαιρούμε το τσέρκι (για ευκολία το ζεσταίνουμε με φλόγιστρο ή πιστολάκι για τα μαλλιά) και τοποθετούμε περιμετρικά τα σαβαγιάρ, αφού πρώτα τα κόψουμε ελαφρώς για να μην εξέχουν υπερβολικά.Για να κολλήσουν στην περιφέρεια του γλυκού, τη ζεσταίνουμε προηγουμένως με φλόγιστρο ή πιστολάκι μαλλιών, ώστε να λιώσει λίγο η κρέμα.Στολίζουμε την επιφάνεια με σοκολάτα τριμμένη και κοσκινισμένο κακάο.
Αλεύρι (ζύμες),Ζάχαρη,Σοκολάτα,Χριστούγεννα